cyanic-selkie/wikianc huggingface dataset:
আব্দুর রশিদ (কুমিল্লার রাজনীতিবিদ)
রাজনৈতিক ও কর্মজীবন
আব্দুর রশিদ কুমিল্লা জেলা বোর্ডের প্রকৌশলী হিসেবে কর্মজীবন শুরু। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালে তিনি বাংলাদেশ আওয়ামী লীগ ছেড়ে জাসদে যোগদান করে কুমিল্লা জেলা সভাপতি নিযুক্ত হন।
তিনি ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ৩০ মে ১৯৮১ সালে সংসদ সদস্য পদ থেকে পদত্যাগ করেন।
১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদান করে। এরশাদের মন্ত্রিসভায় তিনি শ্রমশক্তি ও জনকল্যাণ মন্ত্রী নিযুক্ত হলেও ১০ আগস্ট ১৯৮৭ সালে তাকে মন্ত্রিসভা থেকে অব্যাহতি দেয়া হয়। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে কুমিল্লা-২ আসন থেকে সংসদ সদস্য নির্বাচিত হন।
তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে কুমিল্লা-২ আসন থেকে পরাজিত হয়েছিলেন।
মৃত্যু
আব্দুর রশিদ ২০ জানুয়ারি ২০০৬ সালে মৃত্যুবরণ।
শিরোইল কলোনী উচ্চ বিদ্যালয়
শিরোইল কলোনী উচ্চ বিদ্যালয় রাজশাহী শহরের অন্যতম প্রাচীন একটি শিক্ষাপ্রতিষ্ঠান। বিদ্যালয়টি শিরোইল কলোনী উচ্চ বিদ্যালয় নামে সমধিক পরিচিত।
অবস্থান
শিরোইল কলোনী উচ্চ বিদ্যালয় রাজশাহী শহরে শিরোইল কলোনী তে অবস্থিত ।
শিক্ষা কার্যক্রম
২০১০ সালে এ প্রতিষ্ঠান থেকে সর্বপ্রথম এস.এস.সি. পরীক্ষায় ছাত্ররা অংশ গ্রহণ করে। বর্তমান ষষ্ঠ শ্রেণি থেকে দশম শ্রেণী পর্যন্ত পরিচালিত বিদ্যালয়টি তার অতীত ঐতিহ্য বজায় রেখে শিক্ষা ক্ষেত্রে অনন্য অবদান রেখে চলছে।
সহ-শিক্ষা কার্যক্রম ও সুবিধাদি
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি
প্রকাশনা বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি
১৯৯৩-এ বাংলাদেশ
১৯৯৩ সাল ছিল বাংলাদেশের স্বাধীনতার ২২তম বছর। এটি ছিল খালেদা জিয়ার সরকারের প্রথম মেয়াদের তৃতীয় বছর।
বন্যা
১৯৯৩ সালের আগস্টের শুরুতে, বাংলাদেশের উত্তরাঞ্চলের গাইবান্ধা জেলায় ভারী বন্যা হয়। এরপরই অবিরাম বর্ষণ। বন্যার পানি ২০০৪ সালের বন্যার সর্বোচ্চ মাত্রা অতিক্রম করেছে, যার ফলে ৪৭০০০ পরিবার ক্ষতিগ্রস্ত হয়।
কূডল সঙ্গম
কূডল সঙ্গম হল লিঙ্গায়েত সম্প্রদায়ের একটি গুরুত্বপূর্ণ তীর্থস্থান। এটি ভারতের কর্ণাটক রাজ্যের বাগলকোট জেলায় অলমত্তি বাঁধ থেকে প্রায় 15 km দূরে অবস্থিত। কৃষ্ণা ও ঘাটপ্রভা নদী এখানে পরস্পরের সঙ্গে মিলিত হয়ে পূর্ব দিকে অন্ধ্রপ্রদেশ রাজ্যের অপর এক শৈব তীর্থ শ্রীশৈলমের উদ্দেশ্যে ধাবিত হয়েছে। লিঙ্গায়েত সম্প্রদায়ের প্রতিষ্ঠাতা বসবের (যাঁকে স্বয়ম্ভু মনে করা হয়) সমাধি ‘ঐক্য মন্তপ’ এই শহরেই অবস্থিত। কূডল সঙ্গম উন্নয়ন সংসদ এখানকার স্মারকগুলির রক্ষণাবেক্ষণ করে থাকে।
ডাইনোপিয়াম
ডাইনোপিয়াম (Dinopium) Picidae (পিসিডি) গোত্রের অন্তর্গত একদল পাখির একটি গণ। এরা মাঝারি ঝুঁটিওয়ালা কাঠঠোকরা। সবার ঝুঁটি টকটকে লাল। ঠোঁট সামান্য বাঁকানো ও দৈর্ঘ্যে মাথার সমান। নাসিকা উন্মুক্ত। পেছনের একটি আঙুল খুব ছোট অথবা অনুপস্থিত। তৃতীয় ও চতুর্থ আঙুল দৈর্ঘ্যে প্রায় সমান।
সারা পৃথিবীতে এ গণের মোট পাঁচটি সদস্য রয়েছে:
এদের মধ্যে তিনটি প্রজাতি বাংলাদেশে দেখা যায়।
দেবিন্দর বাল্মীকি
তিনি ২০১৬ গ্রীষ্মকালীন অলিম্পিকে ভারতীয় হকি দলে ছিলেন।
বাল্মীকির বড় ভাই যুবরাজ বাল্মীকিও ভারতের হয়ে ফিল্ড হকি খেলে থাকেন।
ক্লাব জীবন
২০১৯ সালের জুলাই মাসে দেবিন্দর নেদারল্যান্ডসের হকি লিগে এচজিসি ক্লাবের হয়ে খেলার জন্য চুক্তিবদ্ধ হন।
দ্য লেভেন লিভার
থাম্ব|১৪ জুন ১৯১৯-এ প্রকাশিত দ্য লেভেন লিভারের প্রথম পৃষ্ঠা। দ্য লেভেন লিভার অস্ট্রেলিয়ার তাসমানিয়ার উলভারস্টোন থেকে প্রকাশিত একটি সাপ্তাহিক সংবাদপত্র ছিল। এটি ১৯১৯-১৯২০ সময়কালে প্রকাশিত হয়েছিল।
ইতিহাস
দ্য লেভেন লিভার একটি সাপ্তাহিক পত্রিকা ছিল। এটির প্রথম সংস্করণ ১৯১৯ সালের ১৪ জুন প্রকাশিত হয়। প্রায় দেড় বছর টানা প্রকাশের পর ১৯২০ সালের ১১ ডিসেম্বর শেষ সংখ্যা প্রকাশের পত্রিকাটি বন্ধ হয়ে যায়। এটি তাসমানিয়ার উত্তর পশ্চিম উপকূলে অবস্থিত তৎকালীন লেভেন পৌরসভার (বর্তমানে উলভারস্টোন) নাগরিকদের জন্য বিনামূল্যে বিতরণ করা হতো।
ডিজিটাল মাধ্যমে
অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে দ্য লেভেন লিভারকে ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।
সুখোই সু-৫৭
সুখোই সু-৫৭ (রুশ: Сухой Су-57; অসমর্থিত ন্যাটো রিপোর্টিংয়ের নাম: ফেলন) একটি স্টিলথ, একক আসন, যমজ ইঞ্জিনের বহুভূমিকাযুক্ত পঞ্চম প্রজন্মের জেট যুদ্ধবিমান, যা বায়ু শ্রেষ্ঠত্ব ও আক্রমণ পরিচালনার জন্য ২০০২ সাল থেকে তৈরি করা হয়। বিমানটি পিএকে এফএ-এর পণ্য, যা রুশ বিমানবাহিনীর পঞ্চম প্রজন্মের যুদ্ধবিমান কর্মসূচীর অন্তর্ভুক্ত। বিমানটির সুখোয়ের অভ্যন্তরীণ নাম টি-৫০। সু-৫৭ রাশিয়ান সামরিক পরিষেবাতে স্টিলথ প্রযুক্তি ব্যবহারের জন্য প্রথম বিমান হিসাবে পরিকল্পনা করা হয়। এর প্রথম উড়ানটি ২০১০ সালের ২৯ জানুয়ারি হয় এবং প্রথম উৎপাদনের বিমানটি ২০২০ সালে সরবরাহ করার পরিকল্পনা করা হয়।
পূর্ববর্তী প্রজন্মের যুদ্ধবিমানের পাশাপাশি স্থল ও নৌ প্রতিরক্ষাকে কাটিয়ে ওঠার জন্য যুদ্ধবিমানটিতে সুপারক্রুজ, সুপারম্যানিউভারবিলিটি, স্টিলথ ও অ্যাডভান্স এভায়োনিকস ডিজাইন করা হয়। সু-৫৭ এর উদ্দেশ্য রুশ বিমানবাহিনীতে মিগ-২৯ ও সু-২৭ যুদ্ধবিমানকে সফল করা।
বিবরণ
সু-৫৭ এর উদ্দেশ্য রাশিয়ান বিমানবাহিনীর জন্য পঞ্চম প্রজন্মের বহুভূমিকাযুক্ত যুদ্ধবিমান ও প্রথম পরিচালনাগত স্টিলথ বিমান হিসাবে যুক্ত হওয়া। যদিও বেশিরভাগ তথ্যকে শ্রেণিবদ্ধ করা হয়েছে, সুখোই সংস্থা ও প্রতিরক্ষা মন্ত্রকের সূত্রগুলি প্রকাশ্যে বলেছে যে বিমানটি স্টিলথ, সুপারম্যানিউভেরেবল, সুপারক্রুজ সামর্থ্যযুক্ত, প্রচুর পরিমাণে মিশ্রিত উপকরণ অন্তর্ভুক্ত করবে এবং সক্রিয় পর্যায়ক্রমে অ্যারে রাডারের মতো উন্নত এভিওনিক্স ও সেন্সর ফিউশন অধিকারী।
ইঞ্জিন
থাম্ব|সু-৫৭ এর নকশা প্রি-প্রোডাকশন সু-৫৭তে এনপিও স্যাটার্ন ইযদেলাই ১১৭ বা এল ৪১ এফ ১ টার্বোফ্যান যুক্ত ইঞ্জিন ব্যবহার করবে। ইঞ্জিনটি এল৩১ এর একটি উন্নত ও আপগ্রেড ভার্সন যা সু-৫৭কে আরো শক্তিশালী ও শুকনো থ্রাস্ট তৈরি করে। ইঞ্জিনগুলির পূর্ণ কর্তৃত্ব ডিজিটাল ইঞ্জিন নিয়ন্ত্রণে (FADEC) রয়েছে এবং বিমানচালনা এবং পরিচালনার সুবিধার্থে ফ্লাইট কন্ট্রোল সিস্টেমে আপগ্রেড করা হয়েছে ।
ক্ষেপণাস্ত্র
সু -৫৭ প্রোটোটাইপটিতে দুটি মোটামুটি মূল অভ্যন্তরীণ অস্ত্র রয়েছে যা প্রতিটি প্রায় ৪. m মিটার (১৫.১ ফুট) লম্বা এবং ১.০ মিটার (৩.৩ ফুট) প্রশস্ত এবং দুটি ছোট ত্রিভুজাকৃতির বিভাগের অস্ত্র রাখার যায়গা রয়েছে(বে) যা ডানার মূলের কাছে ফিউজলেজের নিচে প্রসারিত হয়। অস্ত্রের অভ্যন্তরীণ বাহন বিমানের স্টিলথ ক্ষমতা  বজায় রাখে এবং এয়ারোডাইনামিক ড্রাগকে উল্লেখযোগ্যভাবে হ্রাস করে, সুতরাং বাহ্যিক স্টোরগুলির সাথে পারফরম্যান্সের তুলনায় গতিময় পারফরম্যান্স বজায় রাখে।
মিডিয়াম রেঞ্জের ক্ষেপণাস্ত্র গুলি হল একটিভ রাডার হোমিং কে-৭৭এম ও স্বল্প পরিসরের ক্ষেপণাস্ত্রটি হোল ইনফ্ররেড হোমিং কে ৪৪ এম ২ ।
এছাড়া খবরে বলা হয়েছে, ফাইটারটি দীর্ঘ পরিসরের হাইপারসোনিক আর -৩৩ এম ক্ষেপণাস্ত্র বহন করতে সক্ষম হবে ।
ক্যানন
ফাইটারটিতে ৯এ১-৪০৭ ১কে(জিএসএইচ-৩০-১) ৩০মিমি অটো ক্যানন রয়েছে। ক্যাননটি ৫০ কেজি ওজন সহ ৩০ মিমি বর্গের বুলেট এবং প্রতি মিনিটে 1,800 রাউন্ড পর্যন্ত গুলি চালাতে পারে।
বাংলা কাঠঠোকরা
বাংলা কাঠঠোকরা (বৈজ্ঞানিক নাম: Dinopium benghalense) Picidae (পিসিডি) গোত্র বা পরিবারের অন্তর্গত Dinopium (ডাইনোপিয়াম) গণের অন্তর্ভুক্ত এক প্রজাতির অতি পরিচিত পাখি । পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। বাংলা কাঠঠোকরার বৈজ্ঞানিক নামের অর্থ বাংলার বলীয়ান (গ্রিক: denios = শক্তিমান, opos = চেহারা; লাতিন: benghalense = বাংলার)। সারা পৃথিবীতে এক সীমিত এলাকা জুড়ে এরা বিস্তৃত, প্রায় ৩০ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
শহুরে এলাকায় বসবাস করে এমন অল্পসংখ্যক কাঠঠোকরার মধ্যে বাংলা কাঠঠোকরা একটি। তীক্ষ্ন করকরে ডাক আর ঢেউয়ের মত উড্ডয়ন প্রক্রিয়া এ প্রজাতিটির বিশেষ বৈশিষ্ট্য। ডাইনোপিয়াম গণের সদস্যদের মধ্যে একমাত্র এরই গলা ও কোমর কালো।
বিবরণ
thumb|left|মনোনীত উপ-প্রজাতি (D. b. benghalense) [[কলকাতা, ভারত]] বাংলা কাঠঠোকরা দৈর্ঘ্যে বেশ বড়সড়; প্রায় ২৬–২৯ সেমি। ওজন ১০০ গ্রাম, ডানা ১৪.২ সেমি, ঠোঁট ৩.৭ সেমি, পা ২.৫ সেমি ও লেজ ৯ সেমি। alt=Black-rumped Flameback Woodpecker - বাংলা কাঠঠোকরা|থাম্ব|Black-rumped Flameback Woodpecker - বাংলা কাঠঠোকরা এরা আকৃতিতে অন্যসব সাধারণ কাঠঠোকরার মতোই, কেবল ডানা-ঢাকনি উজ্জ্বল হলদে-সোনালি। কোমর বড় কাঠঠোকরার মতো লাল নয়, কালো। দেহতল সাদা ও তাতে কালো আঁশের মত দাগ থাকে। গলা ও থুতনি কালো এবং তাতে অস্পষ্ট সাদা ডোরা দেখা যায় যা দেখে একই অঞ্চলের পাতি কাঠঠোকরা থেকে এদের আলাদা করা যায়। ঘাড় সাদা ও পাশে কালো দাগ থাকে। বড় কাঠঠোকরার মতো এর মুখে গোঁফের মতো লম্বা দাগ থাকে না। তবে বুকে আঁশের মতো দাগ মোটা ও কালো। চোখে কালো ডোরা থাকে। ডানার গোড়া ও মধ্য পালক-ঢাকনিতে দুই সারি সাদা বা ফিকে ফুটকি স্পষ্ট। পিঠ ও ডানার অবশেষ সোনালি। চোখ লালচে বাদামি ও চোখের চারিদিকের রিং সবুজ। পা ও পায়ের পাতা ধূসরাভ সবুজ। ঠোঁটের রঙ শিং-রঙা ও কালোর মিশ্রণ।
পুরুষ ও স্ত্রীপাখির চেহারার পার্থক্য তাদের চাঁদি ও ঝুঁটির রঙে। পুরুষ কাঠঠোকরার চাঁদি ও ঝুঁটি টকটকে লাল। স্ত্রী কাঠঠোকরার ঝুঁটি লাল কিন্তু চাঁদি কালো ও সাদা ফুটকিযুক্ত। অপ্রাপ্তবয়স্ক পাখির দেহ অনুজ্জ্বল, বাকি সব স্ত্রী পাখির মতো। তবে স্ত্রী পাখির মতো চাঁদির কালো অংশ থাকে না।
অন্যান্য কাঠঠোকরার মতো বাংলা কাঠঠোকরার ঠোঁট মজবুত ও চোখা। লেজও খাটো, দৃঢ় ও গাছের ডালে ঠেস দিয়ে রাখার উপযোগী। পা জাইগোডেক্টাইল, অর্থাৎ দু'টি আঙ্গুল সম্মুখমুখী ও দু'টি পশ্চাৎমুখী। এর জিভ লম্বা ও গর্ত থেকে পোকামাকড় টেনে বের করার উপযোগী।
এ পাখির শ্বেতপ্রকরণ রয়েছে বলে রেকর্ড করা হয়েছে। ওয়েস্টার্ন ঘাটসে প্রাপ্ত দু'টি পুরুষ নমুনার থুতনিতে লাল ছোপ দেখা গেছে। লক্ষ্ণৌতে একটি স্ত্রী কাঠঠোকরার নমুনা পাওয়া গেছে যার ঠোঁটের মাথা মোহনচূড়ার মত বাঁকা।
উপপ্রজাতি
thumb|psarodes, সম্ভবত একটি পূর্ণাঙ্গ প্রজাতি পাকিস্তান ও উত্তরপশ্চিম ভারতের উপপ্রজাতি dilutum দেহতল ফ্যাকাসে হলুদ রঙের। এর ঝুঁটি বেশ লম্বা ও গাঙ্গেয় সমভূমির মনোনিত উপপ্রজাতির তুলনায় এর দেহতল বেশি সাদাটে। দেহের উপরিভাগে ছিটের পরিমাণ কম। বয়স্ক অ্যাকাশিয়া বা শিশু গাছে বাসা বানাতে এরা বেশি পছন্দ করে। মনোনিত উপপ্রজাতিকে প্রায় সমগ্র উত্তর ভারত, বাংলাদেশ ও মায়ানমার জুড়ে দেখা যায়। নিম্ন সমভূমি থেকে এক হাজার মিটার উঁচুতেও এদের দেখা মেলে। দক্ষিণ ভারতের puncticolle উপপ্রজাতির কালো থুতনিতে চারকোণা সাদা সাদা দাগ থাকে। এছাড়া এর দেহের উপরিভাগ উজ্জ্বল হলদে-সোনালি। ওয়েস্টার্ন ঘাটসে প্রাপ্ত আরেকটি উপপ্রজাতি tehminae-এর (অনেকসময় পূর্ণাঙ্গ প্রজাতি হিসেবে পরিগণিত; প্রখ্যাত পক্ষীবিদ সালিম আলীর স্ত্রী তাহমিনার স্মরণে) উপরিভাগে জলপাই রঙের আধিক্য রয়েছে। এর কালো থুতনিতে সাদা ছোপগুলো স্পষ্ট এবং ডানা-ঢাকনির সাদা দাগগুলো অস্পষ্টভাবে পরস্পরের সাথে যুক্ত। শ্রীলঙ্কার দক্ষিণে প্রাপ্ত উপপ্রজাতি D. b. psarodes-এর পিঠ ও ডানা লালচে এবং দেহের কালো ভাগগুলো বেশ ঘন ও বিস্তৃত।
সোভিয়েত ওমেন (ম্যাগাজিন)
থাম্ব|সোভিয়েত ওমেন সোভিয়েত ওমেন (রাশিয়ান ভাষায়, Советская женщина) ছিল একটি সামাজিক রাজনৈতিক ও সাহিত্যিক চিত্রিত ম্যাগাজিন, যেটি ১৯৪৫ সালে মস্কোতে কমিটি অব সোভিয়েট ওমেন কর্তৃক ইউনিয়নের সমর্থনে প্রতিষ্ঠিত হয়েছিল।
এটি প্রথম ১৯৪৫ সালের ডিসেম্বরে সোভিয়েত ইউনিয়নে প্রকাশিত হয়েছিল। ১৯৫৪ সাল পর্যন্ত এটি একটি দ্বি-মাসিক সংস্করণ ছিল, যা পরে মাসিক হয়ে ওঠে এবং ১৯৯১ সালে বিলুপ্ত হওয়ার আগে ছিল।
পত্রিকাটি বিভিন্ন ভাষায় প্রকাশিত হয় এবং বিভিন্ন দেশে বিতরণ করা হতো।
কর্ণফুলী (উপন্যাস)
কর্ণফুলী আলাউদ্দিন আল আজাদ রচিত একটি উপন্যাস। এটি ১৯৬২ সালে প্রকাশিত হয়। ষাটের দশকে আলাউদ্দিন আল আজাদ রচিত তেইশ নম্বর তৈলচিত্র (১৯৬০) ও কর্ণফুলী উপন্যাসটি ব্যাপক সাড়া জাগায়। এই উপন্যাসে আঞ্চলিক ভাষার ব্যবহারে দক্ষতার জন্য আলাউদ্দিন আল আজাদ ইউনেসকো পুরস্কার পেয়েছিলেন। এ উপন্যাসে লেখক কর্ণফুলীর তীরে যে সব বিশেষ সম্প্রদায় বসবাস করে তাদের জীবনচিত্র তুলে ধরেছেন। পাহাড় সমুদ্র ঘেরা একটি বিশেষ জনপদ তথা উপজাতীয়দের জীবন চিত্র অবলম্বনে রচিত হয় এই উপন্যাস। উপন্যাসের প্রধান চরিত্র হল- আদিবাসী রাঙ্গামিলা, জলি, রমজান, ইসমাইল।
ফেডোরা প্রোজেক্ট
ফেডোরা প্রোজেক্ট একটি স্বতন্ত্র প্রকল্প যেখানে ফেডোরা লিনাক্স (একটি লিনাক্স কার্নেল-ভিত্তিক অপারেটিং সিস্টেম) উন্নয়নের জন্য সমন্বিত, এই "একটি বিশ্ব যেখানে সকলেই স্বাগত জানানো এবং মুক্তমনা কমিউনিটি দ্বারা নির্মিত বিনামূল্যে এবং ওপেন সোর্স সফ্টওয়্যার থেকে উপকৃত হবে" দৃষ্টিকোণ নিয়ে পরিচালিত হয়। এই প্রকল্পের মিশন বিবৃতি হল "হার্ডওয়্যার, ক্লাউড, এবং কন্টেইনার জন্য একটি উদ্ভাবনী প্ল্যাটফর্ম যা সফটওয়্যার ডেভেলপার এবং কমিউনিটি সদস্যদের তাদের ব্যবহারকারীদের জন্য উপযুক্ত সমাধান তৈরি করতে সক্ষম করে"। প্রকল্পটির একটি বিশেষ আগ্রহী গ্রুপ এন্টারপ্রাইজ লিনাক্সের জন্য অতিরিক্ত প্যাকেজগুলির তদারকিও করে, যা উল্লেখযোগ্য কিছু প্যাকেজের রক্ষণাবেক্ষণও করে। প্রকল্পটি ২০০৩ সালে রেড হ্যাট লিনাক্স (আরএইচএল) এবং ফেডোরা লিনাক্স প্রকল্পগুলির মধ্যে একীকরণের ফলে প্রতিষ্ঠিত হয়েছিল। এটি প্রাথমিকভাবে রেড হ্যাট(আইবিএম অধীনস্থ কোম্পানি) দ্বারা স্পনসর করা হলেও রেড হ্যাটের কর্মচারীরা এই প্রকল্পের অবদানকারীদের মধ্যে মাত্র ৩৫ শতাংশ আর বেশিরভাগই অবদানকারী যা ২০০০-এরও বেশি, এই কমিউনিটির অসংযুক্ত সদস্য।
ইতিহাস
ফেডোরা প্রোজেক্ট ২০০৩ সালে প্রতিষ্ঠিত হয়েছিল যখন রেড হ্যাট তাদের রেড হ্যাট লিনাক্সকে রেড হ্যাট এন্টারপ্রাইজ লিনাক্স (আরএইচইএল) এবং একটি কমিউনিটি-ভিত্তিক অপারেটিং সিস্টেম ফেডোরায় বিভক্ত করার সিদ্ধান্ত নিয়েছিল। রেড হ্যাট প্রফেশনাল ওয়ার্কস্টেশনটি একই সময়ে রেড হ্যাট লিনাক্সের অভাব পূরণ করার উদ্দেশ্যে তৈরি হয়েছিল তবে এটি একটি নির্দিষ্ট ভবিষ্যৎ পরিকল্পনা ছাড়াই তৈরি করা হয়েছিল। ফলে এই বিকল্পটি দ্রুত ব্যর্থ হয়ে গেল কারণ নন-এন্টারপ্রাইজ আরএইচএল ব্যবহারকারীরা ফেডোরাতে চলে যাচ্ছিলো। ফেডোরা অপারেটিং সিস্টেমের প্রথম সংস্করণ - যা ফেডোরা কোর ১ নামে পরিচিত নভেম্বর ৬, ২০০৩ সালে প্রকাশিত হয়েছিল। ফেডোরা কমিউনিটি উন্নয়ন অব্যাহত রয়েছে এবং ফেডোরা ডিস্ট্রিবিউশনটি একটি মুক্ত এবং ওপেনসোর্স সফটওয়্যার ডিস্ট্রিবিউশন হিসাবে খ্যাতি অর্জন করেছে যা আপস্ট্রিম লিনাক্স কমিউনিটিগুলোকে নতুনত্ব এবং ঘনিষ্ঠ কাজকে ফোকাস করে।
সুরক্ষায় অনুপ্রবেশ
২০০৮ সালের আগস্টে বেশ কয়েকটি ফেডোরা সার্ভারের সাথে সমস্যা হয়েছিল। তদন্তে দেখা গেছে যে ফেডোরা আপডেট প্যাকেজ স্বাক্ষর করার জন্য সমঝোতা করা সার্ভারগুলির মধ্যে একটি ব্যবহার করা হয়েছিল। ফেডোরা প্রোজেক্টে উল্লেখ করা হয়েছে যে, আক্রমণকারীরা প্যাকেজ স্বাক্ষর কি -টি পায়নি যা আপডেট প্রক্রিয়ার মাধ্যমে ফেডোরা ব্যবহারকারীদের সিস্টেমে ক্ষতিকর সফটওয়্যার অনুপ্রবেশ করতে ব্যবহৃত হতে পারতো। প্রকল্প পরিচালকরা সফটওয়্যারটি চেক করেছিলেন এবং সফটওয়্যারটিতে কোনও ট্রোজান হর্স ভাইরাস এর মতো কোনও কিছুই খুঁজে পাননি। সতর্কতা হিসাবে প্রোজেক্টের প্যাকেজগুলিকে নতুন প্যাকেজ স্বাক্ষরকরণ কীগুলিতে রূপান্তরিত করা হয়েছিল।
ফেডোরা 30 মার্চ, ২০০৯ এ সম্পূর্ণ বিবরণ প্রকাশ করেছিলেন।
পরিচালনা কমিটি
ফেডোরা প্রোজেক্ট কোনও পৃথক আইনী সত্তা বা সংস্থা নয়; রেড হ্যাট এর কর্মকাণ্ডের জন্য দায়বদ্ধতা বজায় রাখে। ফেডোরা কাউন্সিল বর্তমানে শীর্ষ স্তরের কমিউনিটি নেতৃত্বদানকারী এবং প্রশাসনিক সংস্থা। এই কাউন্সিলটি ফেডোরা প্রোজেক্টের বিভিন্ন ক্ষেত্রের প্রতিনিধিদের সমন্বয়ে গঠিত, পদসমূহ রেড হ্যাট নির্ধারণ করে এবং মাঝারি-মেয়াদী প্রকল্প লক্ষ্যগুলির জন্য কিছু আসনের যোগসূত্র থাকে। পূর্ববর্তী পরিচালক কমিটি (ফেডোরা বোর্ড) পাঁচজন রেড হ্যাট নিয়োগপ্রাপ্ত সদস্য এবং পাঁচজন কমিউনিটি নির্বাচিত সদস্য নিয়ে গঠিত হতো। আগে ফেডোরা প্রোজেক্ট নেতা বোর্ডের যে কোনও সিদ্ধান্তের উপর ভেটো শক্তি ছিল; বর্তমান মডেলটিতে, সমস্ত ভোটিং সদস্য বৈধ কারণ নিয়ে সমস্যাগুলি অবরুদ্ধ করতে পারবে। রেড হ্যাট এক পর্যায়ে প্রকল্পটি পরিচালনার জন্য একটি পৃথক ফেডোরা ফাউন্ডেশন তৈরির উদ্দেশ্য ঘোষণা করেছিল, তবে বিভিন্ন ইস্যু বিবেচনা করার পরে এটি বর্তমানে বোর্ডের মডেলের পক্ষে বাতিল করে দেয়।
এই কমিউনিটি নিম্নস্তরের নেতৃত্বের আয়োজনেও জড়িত, ফেডোরা ইঞ্জিনিয়ারিং স্টিয়ারিং কমিটি (এফইএসকো) এবং মাইন্ডশেয়ার কমিটি (যথাক্রমে প্রযুক্তিগত এবং কমিউনিটি তদারকির জন্য দায়ী) এই কমিউনিটি নির্বাচিত সংস্থা যারা এই প্রকল্পের উল্লেখযোগ্য অংশ পরিচালনা করে।
এই প্রোজেক্টটি পাবলিক মেইলিং তালিকা এবং উইকি পেজগুলির মাধ্যমে এর ডেভেলপার এবং কমিউনিটির সদস্যদের মধ্যে অনলাইন যোগাযোগের সুবিধা দিয়ে থাকে। এছাড়াও এটি দুটি প্রধান ইভেন্টের সমন্বয় করে থাকে, যাকে ফেডোরা ব্যবহারকারী ও ডেভেলপার সম্মেলন (এফইউডিকোন) এবং ফ্লক (বা ফ্লক টু ফেডোরা) বলা হয়। এফইউডিকোন হল ল্যাটিন আমেরিকা এবং এশিয়া/প্রশান্ত মহাসাগরের দুটি মনোনীত অঞ্চলে বিভিন্ন স্থানে অনুষ্ঠিত হয় যা একটি মুক্ত সফটওয়্যার ইভেন্ট। সাধারণত, এটি কনফারেন্সিং, সামাজিক ইভেন্ট এবং হ্যাকাথনের এইকয়েকটির সংমিশ্রণে হয়ে থাকে। ফ্লক একটি অনুরূপ ইভেন্ট যা উত্তর আমেরিকা এবং ইউরোপ/মধ্য প্রাচ্যের এফইউডিকোনকে প্রতিস্থাপন করে। টাস্ক-সুনির্দিষ্ট, ফ্লেক্সিবিলি পরিকল্পনা ইভেন্টগুলি ফেডোরা অ্যাক্টিভিটি ডে হিসাবে পরিচিত যা বিভিন্ন অঞ্চলে অনেক প্রকল্পের অবদানকারীদের একত্রিত করে।
বাংলাদেশ হোমিওপ্যাথি বোর্ড
বাংলাদেশ হোমিওপ্যাথি বোর্ড স্বাস্থ্য শিক্ষা ও পরিবার কল্যাণ বিভাগের অধীনস্থ একটি সরকারি প্রতিষ্ঠান। প্রতিষ্ঠানটি হোমিওপ্যাথি কোর্সে স্নাতক এবং ডিপ্লোমা ডিগ্রি প্রদান করে।
ইতিহাস
স্বাধীনতার পর ১৯৭২ সালে হোমিওপ্যাথি চিকিৎসার মানোন্নয়নের লক্ষ্যে বাংলাদেশ হোমিওপ্যাথি বোর্ড গঠন করা হয়। এই বোর্ডের অধীনে কোর্সের নামকরণ করা হয় ডিপ্লোমা অব হোমিওপ্যাথিক মেডিসিন অ্যান্ড সার্জারি (ডিএইচএমএস)। হোমিওপ্যাথিক কলেজ অনুমোদন, নিয়ন্ত্রণ ছাড়াও শিক্ষাক্রম প্রণয়ন ও পরিচালনা ছিলো এই বোর্ডের দায়িত্ব। ১৯৮২ সাল পর্যন্ত সরকার কর্তৃক নিযুক্ত ব্যক্তিরা এই বোর্ডের দায়িত্ব পালন করেন। ১৯৮৩ সালে বাংলাদেশ হোমিওপ্যাথিক প্র্যাকটিশনার্স অধ্যাদেশ জারি হলে বোর্ডটি স্বায়ত্তশাসনের অধীনে আসে এবং সৃষ্ট পদসমূহে ব্যাপক রদবদল আসে। পরবর্তীতে ১৯৮৬ সালে বোর্ডটি ঢাকা বিশ্ববিদ্যালয়ের অধীনে এসে ব্যাচেলর অব হোমিওপ্যাথিক মেডিসিন অ্যান্ড সার্জারি (বিএইচএমএস) ডিগ্রি চালু করে।
গঠন
সহ মোট ৩১ জন কর্মকর্তা-কর্মচারী নিয়ে এই বোর্ডের সাংগঠনিক কার্যক্রম পরিচালিত হয়।
আইসিসি
আইসিসি বলতে নিচের বিষয়গুলি নির্দেশ করতে পারে:
বাংলাদেশ হোমিওপ্যাথি বোর্ড
শিক্ষা প্রতিষ্ঠানসমূহ
বর্তমানে ঢাকা বিশ্ববিদ্যালয়ের অধীনে দু’টি কলেজ ছাড়াও বোর্ডটি ৬২টি শিক্ষা প্রতিষ্ঠানের মাধ্যমে হোমিওপ্যাথি চিকিৎসা শিক্ষা প্রদান করছে। উল্লেখ্য, ঢাকা বিশ্ববিদ্যালয়ের অধীনে বিএইচএমএস ডিগ্রি প্রদান করা হয়।
ড্যারেন তেং
ড্যারেন তেং হ্যাং শিম (জন্ম: ১৯৭৭ ) (চীনা: 邓鸿森 ) বিশ্ব বৌদ্ধিক সম্পত্তি সংস্থার (ডব্লিউআইপিও) পঞ্চম এবং বর্তমান মহাপরিচালক। এর আগে, তিনি নভেম্বর ২০১৫ থেকে জুলাই ২০২০ পর্যন্ত সিঙ্গাপুরের বৌদ্ধিক সম্পত্তি অফিসের (আইপিওএস) প্রধান নির্বাহী ছিলেন।  এই পদে এখন রেনা লি ২০২০ সালের ১ আগস্ট থেকে রয়েছেন।
২০২০ সালের ৪ মার্চ, তেং মার্কিন যুক্তরাষ্ট্রের সমর্থন নিয়ে বিশ্ব বৌদ্ধিক সম্পত্তি সংস্থার (ডাব্লুআইপিও) মহাপরিচালকের পদের জন্য মনোনীত হন।  ৮ ই মে ডাব্লুআইপিওও জেনারেল অ্যাসেমব্লির মাধ্যমে তাকে নিশ্চিত করা হয় এবং ২০২০ সালের ১ অক্টোবর অফিস গ্রহণ করেন।
তেং সিঙ্গাপুর জাতীয় বিশ্ববিদ্যালয়ের আইন অনুষদ থেকে একটি ডিগ্রি এবং জর্জটাউন বিশ্ববিদ্যালয়ের আইন কেন্দ্র থেকে এলএলএম ডিগ্রি অর্জন করেন।
সলো (ম্যাগাজিন)
সলো ছিল একটি সুয়েডীয় ভাষার মাসিক মহিলাদের ম্যাগাজিন, যা স্টকহোম, সুইডেনে প্রকাশিত হয়েছিল। পত্রিকাটি ১৯৯৭ থেকে ২০১৬ সালের মধ্যে প্রকাশিত হয়েছিল।
ইতিহাস
সলো ১৯৯৭ সালে প্রতিষ্ঠিত হয়েছিল। ম্যাগাজিনটি ১৮ থেকে ৩৫ বছর বয়সী যুবতীদের লক্ষ্য করেছিল। এটি আল্লার মিডিয়ার অংশ ছিল।
বাদশা মিয়া
বাদশা মিয়া (Badsha Miah) হলেন একজন বাংলাদেশী কাবাডি খেলোয়াড়। যিনি ২০০২ সাল এবং ২০০৬ সালে কাতার-এর দোহায় অনুষ্ঠিত ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
৩৮তম বাচসাস পুরস্কার
৩৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটত্রিশতম আয়োজন। ২০১৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে অজ্ঞাতনামা শ্রেষ্ঠ চলচ্চিত্রসহ সর্বাধিক ৫টি বিভাগে পুরস্কার অর্জন করে।
দ্য নেট (অ্যালবাম)
দ্য নেট ১ জানুয়ারি ১৯৮৩ সলের লিটল রিভার ব্যান্ড এর একটি অ্যালবাম। ব্যান্ড এর দুটি একক (উই টু-২২ এবং ইউ আর ড্রাইভিং মি আউট অব মাই মাইন্ড - ৩৫) মার্কিন যুক্তরাষ্ট্র এর বিলবোর্ডে ১০০ হিট গানের মধ্যে ৪০ এর মধ্যে ছিল।
ছত্রপতি শিবাজি মহারাজ টার্মিনাস
ছত্রপতি শিবাজি মহারাজ টার্মিনাস  (छत्रपती शिवाजी महाराज टर्मिनस পূর্বনাম ভিক্টোরিয়া টার্মিনাস) মুম্বইয়ের একটি ঐতিহাসিক রেলওয়ে স্টেশন। ভারত এর ব্যস্ততম স্টেশনসমূহের অন্যতম এই টার্মিনাস মধ্য রেল এবং মুম্বই শহরতলি রেলের  একটি প্রান্তিক স্টেশন। ফ্ৰেডরিক উইলিয়াম স্টিভেন্স নামক একজন উপদেষ্টা স্থপতির নকশা অনুযায়ী ১৮৮৭-৮৮ সালে এটি স্থাপন করা হয়। স্টেশনটি নির্মাণ করতে ১০ বছর সময় লেগেছিল। ভারতের সেই সময়ের শাসন সম্রাজ্ঞী যুক্তরাজ্যের রাণী ভিক্টোরিয়ার শাসনের স্বর্ণজয়ন্তী বর্ষে (১৮৮৭) এটি নির্মাণ হয় বলে স্টেশনটির নামকরণ করা হয়েছিল "ভিক্টোরিয়া টার্মিনাস" নামে। এই অনবদ্য স্থাপত্যশৈলীর শিল্পনিদর্শনটি অতীতে গ্রেট ইণ্ডিয়ান পেনিনসুলা রেলওয়ের প্রধান কার্যালয় ছিল। ১৯৯৬ সালে, শিব সেনার দাবি অনুযায়ী এবং ভারতের স্থাননাম পরিবর্তনের নীতি অনুযায়ী রাজ্য সরকার সপ্তদশ শতাব্দীর মারাঠা সম্রাট শিবাজির নামানুসারে স্টেশনটির নাম পরিবর্তন করে।২ জুলাই ২০০৪-এ স্টেশনটি ইউনেস্কোর  বিশ্ব ঐতিহ্যবাহী স্থানের মর্যাদা লাভ করে।
ভারত জাতীয় ক্রিকেট দল
ভারত জাতীয় ক্রিকেট দল ভারতীয় ক্রিকেট নিয়ন্ত্রণ বোর্ড বা বিসিসিআই দ্বারা পরিচালিত এই দল টেস্ট,ওয়ান ডে ইন্টারন্যাশনাল এবং টি২০ ক্রিকেট খেলুড়ে দেশ হিসেবে ইন্টারন্যাশনাল ক্রিকেট কাউন্সিল বা আইসিসি'র পূর্ণ সদস্য।
অধিনায়ক
পঁয়ত্রিশ জন অন্তত একটি টেস্ট ম্যাচে ভারতীয় ক্রিকেট দলের অধিনায়কত্ব করেছেন, যদিও মাত্র ছয়জন ২৫টিরও বেশি ম্যাচে দলকে নেতৃত্ব দিয়েছেন, এবং ছয়জনই ওয়ানডেতে দলকে নেতৃত্ব দিয়েছেন কিন্তু টেস্টে নয়। ভারতের প্রথম অধিনায়ক ছিলেন সিকে নাইডু, যিনি ইংল্যান্ডের বিরুদ্ধে চারটি ম্যাচে দলের নেতৃত্ব দিয়েছিলেন: ১৯৩২ সালে ইংল্যান্ডে একটি এবং ১৯৩৩-৩৪ সালে ঘরের মাঠে তিনটি ম্যাচের সিরিজ। লালা অমরনাথ, ভারতের চতুর্থ অধিনায়ক, ভারতের স্বাধীনতার পর প্রথম টেস্ট ম্যাচে দলের নেতৃত্ব দেন। ১৯৫২-৫৩ সালে পাকিস্তানের বিরুদ্ধে ঘরের মাঠে তিন ম্যাচের সিরিজ উভয়েই তিনি দলের প্রথম টেস্ট জয় এবং প্রথম সিরিজ জয়ের নেতৃত্ব দেন। ১৯৫২ থেকে ১৯৬১-৬২ পর্যন্ত, ভারতে বিজয় হাজারে, পলি উমরিগার এবং নারী কন্ট্রাক্টর এর মতো অনেক অধিনায়ক ছিলেন।
সুনীল গাভাস্কার ১৯৭৮-৭৯ সালে টেস্ট ও ওডিআই অধিনায়ক হিসেবে দায়িত্ব গ্রহণ করেন, ৪৭টি টেস্ট ম্যাচ এবং ৩৭টি ওয়ানডেতে ভারতকে নেতৃত্ব দেন, ৯টি টেস্ট এবং ১৪টি ওডিআই জিতেছিলেন। তিনি ১৯৮০-এর দশকে কপিল দেবের স্থলাভিষিক্ত হন, যিনি ৪টি জয় সহ ৩৪টি টেস্ট ম্যাচে অধিনায়কত্ব করেছিলেন। কপিল দেব ১৯৮৩ সালের ক্রিকেট বিশ্বকাপ সহ তার দায়িত্বে থাকা ৭৪টি ওডিআইয়ের মধ্যে ৩৯টিতে ভারতকে জয়ের পথে নিয়ে যান। কপিল দেব ১৯৮৬ সালে ইংল্যান্ডে ভারতের ২-০ টেস্ট সিরিজ জয়ের নেতৃত্বও দিয়েছিলেন। ১৯৮৭-৮৮ এবং ১৯৮৯-৯০-এর মধ্যে ভারতের তিনজন অধিনায়ক ছিলেন দিলীপ ভেঙ্গসরকার, রবি শাস্ত্রী এবং কৃষ্ণমাচারী শ্রীকান্ত। ১৯৮৭ সালের ক্রিকেট বিশ্বকাপের পর ভেঙ্গসরকার কপিল দেবের কাছ থেকে অধিনায়কত্ব গ্রহণ করেন। যদিও তিনি অধিনায়ক হিসাবে তার প্রথম সিরিজে দুটি সেঞ্চুরি দিয়ে শুরু করেছিলেন, তার অধিনায়কত্বের সময়কাল ছিল অশান্ত এবং ১৯৮৯ সালের শুরুর দিকে ওয়েস্ট ইন্ডিজের একটি বিপর্যয়কর সফর এবং ভারতীয় ক্রিকেট বোর্ডের (বিসিসিআই) সাথে বিরোধের কারণে তিনি অধিনায়কত্ব হারান।
ঘরোয়া ক্রিকেট
বিশ্ব ক্রিকেটের অন্যতম সুগঠিত ঘরোয়া ক্রিকেট ভারতীয় জাতীয় দলকে আরো সমৃদ্ধ করেছে। ভারত এ ক্রিকেট দল বিভিন্ন সময়ে প্রথম শ্রেণীর ও লিস্ট এ ক্রিকেট খেলে থাকে যেখানে ভবিষ্যতের তারকা খেলোয়াড়দের চিহ্নিত করা হয় ৷ অন্যতম ঘরোয়া লীগ গুলি হল :- 1. ইন্ডিয়ান প্রিমিয়ার লিগ 2. রঞ্জি ট্রফি 3. বিজয় হাজারে ট্রফি 4. সৈয়দ মুশতাক আলী ট্রফি 5. দলীপ ট্রফি ইত্যাদি ৷
বিলুপ্ত টুর্নামেন্ট
† ক্রিকেট শুধু ১৯৯৮ কমনওয়েলথ গেমসে খেলা হয়েছিল।
আধারা নদী
আধারা নদী হচ্ছে বাংলাদেশের মুন্সীগঞ্জ জেলায় অবস্থিত একটি নদী। নদীটির দৈর্ঘ্য ১০ কিলোমিটার।
শিশা (সূচিকর্ম)
শিশেহ বা আভ্লা ভারত সূচিকর্ম ( ফার্সি شيشه, আভালা ভারত; হিন্দি : आभला भरत, আভলা ভারত; গুজরাতি : આભલા ભરત), অথবা আয়নার কাজ হলো এক ধরনের সূচিকর্ম, যাতে ফ্যাব্রিকে আয়না র ছোট টুকরা সংযুক্ত করা হয়। আয়না সূচিকর্ম পুরো এশিয়া জুড়ে ছড়িয়ে পড়ে এবং আজকের ভারতীয় উপমহাদেশ, আফগানিস্তান, চীন এবং ইন্দোনেশিয়ার ঐতিহ্যবাহী সূচিকর্মগুলিতে এটি পাওয়া যায়।
ইতিহাস
ডান|থাম্ব|150x150পিক্সেল| [[গুজরাত|গুজরাত থেকে আবলা ভারত বা শিশার সূচিকর্ম]] শিশার সূচিকর্মটির সূচনা ভারতে ১৭ শতকে হয়েছিল। ঐতিহ্যগতভাবে, শিখা বা আভালা ভরতের কাজ মিকা ব্যবহার করে করা হত তবে বিটল, টিন, সিলভার বা কয়েনগুলি অঞ্চলটির উপর নির্ভর করে অস্বাভাবিক ছিল না। এটি ব্যবহারের জন্য গ্লাসটি বড় পাতলা বুদবুদগুলিতে ফুটিয়ে এনে ছোট ছোট টুকরো টুকরো করা হয়েছিল। এই প্রক্রিয়াটির কারণে ঐতিহ্যবাহী শিশা বা আয়নাগুলির একটি উত্তল বক্ররেখা থাকে। শীশা তৈরির রীতিটি দক্ষিণ এশিয়ার মহিলারা ব্যাপকভাবে ব্যবহার করেছিলেন, যারা উড়ন্ত ভাঙ্গা টুকরোগুলো রোধ করতে বারবার স্যাঁতসেঁতে ধরনের বিশেষ কাঁচি ব্যবহার করেন এবং এগুলিকে আরও ছোট বৃত্তাকার আকারে প্রস্তুত করেন।
এই সূচিকর্মের কাজটি এখন ভারতীয় উপমহাদেশে বিশেষত গুজরাত, রাজস্থান, হরিয়ানা, দিল্লি, মধ্য প্রদেশ, বিহার, কর্ণাটক, অন্ধ্র প্রদেশ, মণিপুর, বালুচিস্তান, এবং সিন্ধু অঞ্চলে সবচেয়ে বেশি দেখা যায় । এই ধরনের এমব্রয়ডারি এই অঞ্চলে পরা উজ্জ্বল বর্ণের পোশাকগুলিকে একটি ঝকমকে চেহারা দিয়ে থাকে।
ধর্মীয় তাৎপর্য
রাজস্থান, গুজরাত, মধ্য প্রদেশ এবং হরিয়ানা র হিন্দু দের মধ্যে আভলা ভরত ব্যবহার করে তৈরী টোরানা বা কাঁচের টোরানা সদর দরজা বাঁধলে মন্দকে তাড়ানো যায় বলে বিশ্বাস করা হয়। এই বিশ্বাসটি সেই অঞ্চলগুলিতে বসবাসরত মুসলমান এবং জৈনরাও ধারণ করে।
সৈয়দপুর শাহারপাড়া ইউনিয়ন
সৈয়দপুর–শাহারপাড়া ইউনিয়ন পরিষদ (সিলেটী : ꠍꠂꠅꠖꠙꠥꠞ ꠡꠣꠢꠣꠞꠙꠣꠠꠣ ꠁꠃꠘꠤꠅꠘ ꠙꠞꠤꠡꠖ) সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
ইতিহাস
সৈয়দপুর একটি ঐতিহ্যবাহী গ্রাম। হজরত শাহজালাল রহ. এর অন্যতম সঙ্গীও সাথী শাহ সৈয়দ শামসুদ্দীন রহ. এই গ্রামে পদার্পণ করেন। গ্রামের আদি নাম ছিল কৃ্ষ্ণপুর। শাহ শামছুদ্দীন রহ. এর ইসলাম প্রচারে ব্রতীহয়ে এলাকার ভিন্ন ধর্মাবলম্বিগণ ইসলামের দাওয়াত কবুল করেন এবং দিন দিন মুসলমানদরে সংখ্যাবৃদ্ধি পেতে থাকে। সময়ের ধারাবাহকিতায় বৃহত্তর সিলেটের সংখ্যাগরিষ্ঠ মুসলমি অধ্যুষতি গ্রাম হিসেবে পরিচিতি লাভ কর। ফলে বৃহত্তর সিলেটের বিভিন্ন এলাকা থেকে দলে দলে বহু মুসলমি পরবিার এ গ্রামে এসে বসতি স্থাপন শুরু করনে। এমনিভাবে সৈয়দপুর গ্রামে আগমন করেন শাহ সৈয়দ শামছুদ্দিন রহ. আপন দুই ভাই শাহ সৈয়দ তাজ উদ্দীন রহ. এর বংশের তিনজন উত্তরপুরুষ এবং শাহ সৈয়দ রোকন উদ্দীন রহ.-এর বংশের কয়েক পরিবার, তাছাড়া সৈয়দ ওমর সমরকন্দি রহ. সহ আরও অনেক বংশের লোকদের বসতিস্থাপনে সৈয়দপুর গ্রাম হয়ে উঠে বৃহত্তর সিলেটের মুসলিম অধ্যুষিতে একটি বৃহত্তর গ্রাম। কালের বিবর্তনে অনেক কৃতিপুরুষের পদচারণায় মুখরিত ও উজ্জল হয়ে ওঠেছে গ্রামটি। এ গ্রামেরই কৃতি পুরুষদের মধ্যে উপমহাদেশের স্বাধীনতা আন্দোলন, ভাষা আন্দোলন এবং বাংলাদেশের স্বাধীনতা সংগ্রামে রয়েছে অনেকের কৃতিত্বপূর্ণ ভূমিকা।
ঠিক এমনিভাবে হজরত শাহজালাল রহ. এর অন্যতম সঙ্গীও সাথী হজরত শাহ কামাল রহ.শাহারপাড়া গ্রামে শুভাগমণ করেন। তাঁর নামানুসারে শাহারপাড়া গ্রামটি প্রতিষ্ঠিত হয়। জানা যায়, শাহ কামাল রহ. ছিলেন শাহ সৈয়দ শামছুদ্দিনের মামা। মামা ভাগনার পদধুলিতে ধন্য সৈয়দপুর ও শাহারপাড়া। দুইজন ওলীর নামানুসারে প্রতিষ্ঠিত এ দু’টি গ্রাম। আউলিয়াগণের নাম স্মৃতিতে ধারণের লক্ষ্যেই ইউনিয়নের নামকরণ করা হয় সৈয়দপুর শাহারপাড়া ইউনিয়ন।
অবস্থান ও সীমানা
জগন্নাথপুর উপজেলার দক্ষিণ-পূর্বে সৈয়দপুর শাহারপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে তিলক (আশারকান্দি ইউ/পি), পশ্চিমে টিয়ারগাও (রানীগঞ্জ ইউ/পি), উত্তরে ইনাতনগর (জগন্নাথপুর পৌরসভা), দক্ষিণে ইটখলা নদী (আশারকান্দি ইউ/পি) অবস্থিত। সৈয়দপুর শাহারপাড়া ইউনিয়নের আয়তন ৫৪৮৭ একর প্রায়। এ ইউনিয়নের ভূমির পরিমাণ প্রায় ০.৮০একর।
প্রশাসনিক কাঠামো
সৈয়দপুর শাহারপাড়া ইউনিয়ন জগন্নাথপুর উপজেলার আওতাধীন ৭নং ইউনিয়ন পরিষদ। এ ইউনিয়ন জাতীয় সংসদের ২২৬নং সুনামগঞ্জ-৩ আসনের এর অংশ। এ ইউনিয়নের গ্রামগুলো হল:
জনপ্রতিনিধি
মোহাম্মদ আবুল হাসান এখানকার বর্তমান চেয়ারম্যান।
জনসংখ্যা উপাত্ত
সৈয়দপুর শাহারপাড়া ইউনিয়নের লোকসংখ্যা প্রায় ২৩,৮৮২ জন। এর মধ্যে পুরুষ প্রায় ১০,৯৪১ জন এবং মহিলা প্রায় ১২,৯৪১ জন। ইউনিয়নের মোট খানা ৩৭৬৭টি পরিবার।
ভাষা ও সংস্কৃতি
এ ইউনিয়নের অধিবাসীরা সিলেটের আঞ্চলিক ভাষায় কথা বলেন।
যোগাযোগ ব্যবস্থা
এ ইউনিয়নের লোকজন শুকনো মৌসুমে সড়ক পথে রিস্কা, অটো রিক্সা দিয়ে এমনকি পায়ে হেঁটে চলাচল করে থাকেন। বর্ষা মৌসুমে চলাফেরার জন্য এ অঞ্চলে নৌপথও ব্যবহার করা হয়।
হাট-বাজার
এ ইউনিয়নের প্রধান ৪টি হাট-বাজার হল সৈয়দপুর বাজার, শাহারপাড়া বাজার, শাহ-দামড়ী বাজার পীরেরগাঁও, সোনাতনপুর  বাজার।
সেন্টওএস
সেন্টওএস (CentOS, কমুনিটি এন্টারপ্রাইজ অপারেটিং সিস্টেম) একটি ফ্রি, এন্টারপ্রাইজ-ক্লাশ, কম্যুনিটি-সমর্থিত লিনাক্স ডিস্ট্রিবিউশন। জানুয়ারি ২০১৪তে, সেন্টওএস রেড হ্যাটের সাথে প্রাতিষ্ঠানিকভাবে যুক্ত হয়, যদিও তারা রেড হ্যাট এন্টারপ্রাইজ লিনাক্স স্বাধীন থাকবে বলে জানায়। under a new CentOS governing board.
প্রথম সেন্টওএস মে ২০০৪ সালে প্রকাশিত হয়, যার সংস্করণ ছিলো ২, যেটি আরএইচইএল ২.১এএস সংস্করণের ফোর্ক ছিলো।
ডেন ফন নাইকার্ক
ডেন ফন নাইকার্ক (Dane van Niekerk; জন্ম: ১৪ মে, ১৯৯৩) প্রিটোরিয়ায় জন্মগ্রহণকারী বিশিষ্ট দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা মহিলা ক্রিকেট দলের অন্যতম সদস্য তিনি। দক্ষিণ আফ্রিকা দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। দলে  তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি লেগ স্পিন বোলিং করেন তিনি।
প্রারম্ভিক জীবন
প্রিটোরীয় নাইকার্ক সেঞ্চুরিয়ন হাই স্কুলে অধ্যয়ন করেন। ঘরোয়া ক্রিকেটে হাইভেল্ড ওম্যান এবং নর্দার্নস ওম্যানের পক্ষে খেলেন। এরফলে অস্ট্রেলিয়ায় অনুষ্ঠিত ২০০৯ সালের মহিলা ক্রিকেট বিশ্বকাপে দক্ষিণ আফ্রিকা জাতীয় মহিলা ক্রিকেট দলের সদস্যরূপে মনোনীত হন। এরপর থেকেই দলের নিয়মিত সদস্যের মর্যাদা পান। ২০১৩ সালের বিশ্বকাপসহ ২০০৯, ২০১০, ২০১২ ও ২০১৪ সালের আইসিসি বিশ্ব মহিলা টুয়েন্টি২০ প্রতিযোগিতায় অংশ নেন।
আন্তর্জাতিক ক্রিকেট
নিউক্যাসলে অনুষ্ঠিত ২০১০ সালের ক্রিকেট বিশ্বকাপে মাত্র ১৫ বছর বয়সে লেগ স্পিনার হিসেবে অংশগ্রহণ করেন। সিডনিতে অনুষ্ঠিত নিজস্ব দ্বিতীয় খেলায় ৩/১১ পান। এরফলে শ্রীলঙ্কাকে পরাজিত করার মাধ্যমে দক্ষিণ আফ্রিকা প্রতিযোগিতায় সপ্তম স্থান দখল করে। কিন্তু, সাম্প্রতিককালে তিনি অল-রাউন্ডার হিসেবে নিজেকে গড়ে তুলেছেন ও টি২০ খেলায় উদ্বোধনী ব্যাটসম্যান হিসেবে মাঠে নামছেন। জানুয়ারি, ২০১৩ সালে প্রথম দক্ষিণ আফ্রিকান মহিলা হিসেবে একদিনের আন্তর্জাতিকে হ্যাট্রিক করার গৌরব অর্জন করেন। ঐ খেলায় তিনি ওয়েস্ট ইন্ডিজের বিপক্ষে তিনি ৫/২৮ লাভ করেন। এক মাস পর নিজের প্রথম অর্ধ-শতক করেন। বিশ্বকাপে  পাকিস্তানের বিপক্ষে অপরাজিত ৫৫* রান তোলেন। ঐ খেলায় মারিজান কাপের সঙ্গে ৬ষ্ঠ উইকেট জুটিতে ১২৮ রান তোলেন দক্ষিণ আফ্রিকান রেকর্ড।
জানুয়ারি, ২০১৪ সালে পাকিস্তানের বিপক্ষে দ্বিতীয়বারের মতো পাঁচ উইকেট পান ৫/১৭। এরফলে প্রথম দক্ষিণ আফ্রিকান হিসেবে ওডিআইয়ে দুইবার পাঁচ উইকেট লাভ করেন। ঐ বছর শেষে মহিলাদের টুয়েন্টি২০ বিশ্বকাপে একই দলের বিপক্ষে অপরাজিত ৯০* রান তোলেন যা দক্ষিণ আফ্রিকার টুয়েন্টি২০ আন্তর্জাতিকের ইতিহাসে দ্বিতীয় সর্বোচ্চ।  এ সময় লিজেল লি’র সাথে মহিলাদের টুয়েন্টি২০-এর ইতিহাসে দ্বিতীয় সর্বোচ্চ অপরাজিত ১৬৩ রানের জুটি  করেছিলেন।
চাংপা
চাংপা পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী।
তিব্বতের চাংপা
চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ উত্তরের অদিবাসী
লাদাখের চাংপা
ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাদের ফালপা বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তারা ফাংপা নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন। ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে।
জান্নাতুল ফেরদৌস পিয়া
জান্নাতুল ফেরদৌস পিয়া (জন্ম ১৪ অক্টোবর ১৯৯১) একজন বাংলাদেশি মডেল এবং অভিনেত্রী। তিনি ২০০৭ সালে মিস বাংলাদেশ খেতাব অর্জন করেন। অভিনয় জগতে পদার্পণের পূর্বে তিনি মডেল হিসেবে কর্মজীবন শুরু করেছিলেন। তার পেশা জীবন প্রায় সময়ই সমালোচিত হয়েছে এবং গণমাধ্যমে ব্যাপক প্রচার লাভ করেছে। ২০১২ সালে চোরাবালি চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে। পাশাপাশি বিভিন্ন আন্তর্জাতিক অঙ্গনে বাংলাদেশের প্রতিনিধিত্ব করার তার তারকাখ্যাতি আরও বাড়িয়ে দেয়।
প্রাথমিক জীবন
পিয়া ১৯৯১ সালে বাংলাদেশের খুলনায় জন্মগ্রহণ করেন। পরিবারের মানুষ তাকে পিউ বলে ডাকেন। তিনি লন্ডন কলেজ অব লিগ্যাল স্টাডিস থেকে আইন বিভাগ থেকে স্নাতক শেষ করেছেন।
কর্মজীবন
২০০৭ সালে মিস বাংলাদেশ প্রতিযোগিতায় বিজয়ী হন পিয়া। এরপর কর্মজীবন শুরু করেন র‌্যাম্প মডেলিংয়ের মাধ্যমে ২০০৮ সালে। ফ্যাশন মডেল হিসেবে পাশাপাশি একাধিক ব্র্যান্ডের টেলিভিশন বিজ্ঞাপনে কাজ করেছেন। তিনি বিভিন্ন আন্তর্জাতিক অনুষ্ঠানসমূহে অংশ নিয়েছেন বাংলাদেশের প্রতিনিধি হয়ে।
২০১১ সালে দক্ষিণ কোরিয়ায় আয়োজিত ওয়ার্ল্ড মিস ইউনিভার্সিটি শিরোপা অর্জন করেন। এছাড়া মিশরে অনুষ্ঠিত ওয়ার্ল্ড টপ মডেল প্রতিযোগিতায় শীর্ষ মডেল হওয়ার সাফল্য অর্জন করেন পিয়া। ২০১২ সালে চোরাবালি চলচ্চিত্রে সুজানা চরিত্রে অভিনয় করেন। ২০১৩ সালে বাহরাইনে আয়োজিত ‘ইন্টারন্যাশনাল প্রিন্সেস’ প্রতিযোগিতায় অংশ নেন। একইবছর বাংলাদেশী সংগীতদল শিরোনামহীনের শিরোনামহীন শিরোনামহীন অ্যালবামের আবার হাসিমুখ গানের মিউজিক ভিডিওতে তাকে দেখতে পাওয়া যায়। পরবর্তীতে ২০১৪ সালে তিনি একই সাথে বেশ কটি চলচ্চিত্রে কাজ করছেন। এর মধ্যে রয়েছে, গ্যাংস্টার রিটার্নস, দ্য স্টোরি অফ সামারা এবং প্রবাসীর প্রেম।
সমালোচনা
২০১৩ সালের মার্চে, মিশরের রেড সী, এলগোয়ানাতে অনুষ্ঠিত "টপ মডেল অব দ্য ওয়ার্ল্ড ২০১৩" প্রতিযোগিতায় বিভিন্ন দেশের মোট ৪৭ জন মডেলের সঙ্গে অংশগ্রহণ করেন পিয়া। এই প্রতিযোগিতায় বিভিন্ন প্রতিযোগীর সঙ্গে বিকিনি পরিহিত আলোকচিত্র নিয়ে আলোচনা-সমালোচনার কেন্দ্রবিন্দুতে আসেন তিনি। সম্প্রতি একাধিক আন্তর্জাতিক সংবাদমাধ্যমে আলোকচিত্রসমূহ ছড়িয়ে পড়ে।
ডেভিড কার্ড
ডেভিড এডওয়ার্ড কার্ড (জন্ম ১৯৫৬) একজন কানাডীয়-মার্কিন শ্রম অর্থনীতিবিদ এবং বার্কলির ক্যালিফোর্নিয়া বিশ্ববিদ্যালয়ের অর্থনীতির অধ্যাপক। "শ্রম অর্থনীতিতে তার অভিজ্ঞতামূলক অবদানের জন্য" তিনি ২০২১ সালে অর্থনীতিতে নোবেল স্মারক পুরস্কারের অর্ধেক পুরস্কৃত পান, জশুয়া অ্যাংরিস্ট এবং খিডো ইম্বেন্‌স যৌথভাবে বাকি অর্ধেক পুরস্কার পেয়েছেন।
প্রাথমিক ও কর্মজীবন
ডেভিড কার্ড ১৯৫৬ সালে অন্টারিওর গুয়েলফে জন্মগ্রহণ করেন। তার বাবা-মা দুগ্ধখামারী ছিলেন। কার্ড ১৯৭৮ সালে কুইন্স বিশ্ববিদ্যালয় থেকে ব্যাচেলর অফ আর্টস এবং প্রিন্সটন বিশ্ববিদ্যালয় থেকে ১৯৮৩ সালে অর্থনীতিতে পিএইচডি ডিগ্রী অর্জন করেন, অর্লি অ্যাশেনফেল্টারের তত্ত্বাবধানে "দীর্ঘমেয়াদী শ্রম চুক্তিতে সূচক" শিরোনামে একটি ডক্টরাল প্রবন্ধ সম্পন্ন করার পর।
ডেভিড কার্ড শিকাগো ইউনিভার্সিটি অফ গ্র্যাজুয়েট স্কুল অফ বিজনেসে তার কর্মজীবন শুরু করেন, যেখানে তিনি ১৯৮২ থেকে ১৯৮৩ সাল পর্যন্ত ব্যবসায় অর্থনীতির সহকারী অধ্যাপক ছিলেন। বার্কলি যাওয়ার আগে তিনি ১৯৮৩ থেকে ১৯৯৭ পর্যন্ত প্রিন্সটন বিশ্ববিদ্যালয়ের অনুষদে ছিলেন। ১৯৮৮ থেকে ১৯৯২ সাল পর্যন্ত তিনি জার্নাল অফ লেবার ইকোনমিক্স-এর সহযোগী সম্পাদক ছিলেন এবং ১৯৯৩ থেকে ১৯৯৭ সাল পর্যন্ত তিনি ইকোনমেট্রিকা-এর সহ-সম্পাদক ছিলেন। ২০০২ থেকে ২০০৫ সাল পর্যন্ত তিনি দি আমেরিকান ইকোনমিক রিভিউ-এর সহ-সম্পাদক ছিলেন।
শিক্ষায়তনিক কাজ
১৯৯০-এর দশকের শুরুতে, কার্ড তার গবেষণার জন্য অনেক প্রসিদ্ধি পান, তৎকালীন প্রিন্সটন বিশ্ববিদ্যালয়ের তার সহকর্মী অ্যালান বি ক্রুইগারের সাথে। অর্থনীতিবিদদের মধ্যে ব্যাপকভাবে স্বীকৃত বিশ্বাসের বিপরীতে তারা দেখিয়েছিলেন যে নিউ জার্সিতে ন্যূনতম মজুরি বৃদ্ধির ফলে সে রাজ্যে ফাস্ট ফুড সংস্থাগুলির চাকরি হ্রাস পায়নি। যদিও গবেষণার পদ্ধতি (দেখুন পার্থক্যসমূহের পার্থক্য) এবং এর দাবিটি নিয়ে অনেকে বিতর্ক হয়েছে (বিশদ জানতে ন্যূনতম মজুরি দেখুন), জোসেফ স্টিগ্লিটজ এবং পল ক্রুগম্যান সহ অনেক অর্থনীতিবিদ ডেভিড কার্ড এবং ক্রুইগারের ফলাফল গ্রহণ করেছেন।
ডেভিড কার্ড অভিবাসন, শিক্ষা , চাকরির প্রশিক্ষণ এবং বৈষম্য নিয়ে গবেষণায়ও মৌলিক অবদান রেখেছেন। কার্ডের বেশিরভাগ কাজই বিভিন্ন পরিস্থিতিতে মার্কিন যুক্তরাষ্ট্র এবং কানাডার মধ্যে তুলনার উপর কেন্দ্র করে সম্পাদিত। অভিবাসন সম্পর্কে, কার্ডের গবেষণায় দেখা গেছে যে নতুন অভিবাসীদের অর্থনৈতিক প্রভাব ন্যূনতম। কার্ড অভিবাসী গোষ্ঠীগুলির দ্রুত আত্মীকরণের উপর বেশ কয়েকটি কেস স্টাডি করেছে, তিনি দেখেছেন যে মজুরির উপর তাদের খুব কম বা কোনও প্রভাব নেই। উদাহরণস্বরূপ, কার্ড ম্যারিয়েল বোটলিফটের অর্থনৈতিক প্রভাবগুলি অধ্যয়ন করেছেন, এবং মিয়ামির অর্থনৈতিক প্রভাবকে আটলান্টা, হিউস্টন, লস অ্যাঞ্জেলেস এবং ট্যাম্পার অর্থনৈতিক প্রভাবের সাথে তুলনা করেছেন।
কার্ড দেখেছেন যে মিয়ামিতে কম দক্ষ শ্রমের ব্যাপক বৃদ্ধি সত্ত্বেও, নিম্ন দক্ষ শ্রমিকদের মজুরি উল্লেখযোগ্যভাবে প্রভাবিত হয়নি। উপরন্তু, তিনি দেখতে পান যে মিয়ামিতে সামগ্রিকভাবে শ্রম বাজারের জন্য এবং মজুরি অভিবাসীদের আকস্মিক আগমনের কারণে সামগ্রিক বেকারত্বের হার অপরিবর্তিত ছিল। দ্য নিউ ইয়র্ক টাইমসকে দেওয়া এক সাক্ষাৎকারে কার্ড বলেন, "আমি সততার সাথে মনে করি যে [অভিবাসনের বিরুদ্ধে] অর্থনৈতিক যুক্তি দ্বিতীয় বিষয়। এগুলো প্রায় অপ্রাসঙ্গিক। " তবে এর অর্থ এই নয় যে কার্ড বিশ্বাস করে যে অভিবাসন বাড়ানো উচিত, কেবল মাত্র অভিবাসীরা শ্রম বাজারের জন্য হুমকি নয়।
কার্ড কখনও কখনও শক্তিশালী রাজনৈতিক প্রভাব যুক্ত বিষয়গুলি নিয়ে গবেষণা করেন, তা সত্ত্বেও তিনি প্রকাশ্যে রাজনৈতিক বিষয়ে অবস্থান নেন না বা নীতিগত পরামর্শ দেন না। এরপরেও তার গবেষণাগুলো নিয়মিতভাবে বর্ধিত অভিবাসন এবং ন্যূনতম মজুরি আইনের সমর্থনে উদ্ধৃত করা হয়।
পুরস্কার ও সম্মাননা
তিনি ১৯৯৫ সালে জন বেটস ক্লার্ক পদক পেয়েছিলেন, যা "চল্লিশ বছরের কম বয়সী সেই সকল মার্কিন অর্থনীতিবিদকে পুরস্কৃত করা হয় যারা ন্যূনতম মজুরির পাশাপাশি মারিয়েল বোটলিফটের অর্থনৈতিক প্রভাব সম্পর্কিত কাজের জন্য অর্থনৈতিক চিন্তাভাবনা এবং জ্ঞানে সবচেয়ে গুরুত্বপূর্ণ অবদান রেখেছেন বলে বিবেচনা করা হয়"। তিনি সান ফ্রান্সিসকোতে আমেরিকান ইকোনমিক অ্যাসোসিয়েশনের ২০০৯ সালের রিচার্ড টি এলি লেকচার দিয়েছিলেন। ২০১১ সালে অর্থনীতির অধ্যাপকদের একটি জরিপে ডেভিড কার্ডকে ৬০ বছরের কম বয়সী পঞ্চম জনপ্রিয় জীবিত অর্থনীতিবিদ হিসাবে অভিহিত করা হয়েছিল। এন গ্রেগরি ম্যাননকিউয়ের সাথে তিনি ২০১৪ সালে আমেরিকান ইকোনমিক অ্যাসোসিয়েশনের ভাইস প্রেসিডেন্ট নির্বাচিত হয়েছিলেন।
অভিজ্ঞতামূলক ক্ষুদ্রঅর্থনীতিতে অবদানের জন্য ২০১৪ সালে তিনি রিচার্ড ব্লান্ডেলের সাথে অর্থনীতিতে ফিন্যান্স ও ব্যবস্থাপনা বিভাগে বিবিভিএ ফাউন্ডেশন ফ্রন্টিয়ারস অফ নলেজ পুরস্কার পান।
ডেভিড কার্ড ২০২১ সালে মার্কিন জাতীয় বিজ্ঞান একাডেমির সদস্য হিসেবে নির্বাচিত হন। তিনি ২০২১ সালে অর্থনৈতিক বিজ্ঞানের জন্য নোবেল পুরস্কার জিতেছিলেন।
ব্রুনা ক্যারম
ব্রুনা ক্যারম (জন্ম ২৬ জুলাই, ১৯৮৭) একজন মাল্টি-ইনস্ট্রুমেন্টাল ব্রাজিলীয় শিল্পী। তিনি ২০ বছরেরও বেশি সময় ধরে একজনসঙ্গীতশিল্পী। তিনি একজন গীতিকার, সুরকার, নৃত্যশিল্পী এবং একজন অভিনেত্রীও।
ব্যক্তিগত জীবন
ক্যারাম সাও পাওলোতে থাকেন। তার একটি লেবানীয় পটভূমি রয়েছে।
কন্ঠ দেয়া ছাড়াও ক্যারাম অ্যাকর্ডিয়ন, পিয়ানো, গিটার এবং ক্যাভাকুইনহোও বাজাতে পারেন।
গুরুত্বপূর্ণ প্রভাব এবং উদাহরণ সম্পর্কে জিজ্ঞাসা করা হলে, ক্যারাম মারিয়া বেথানিয়া, এলিস রেজিনা, নে মাতোগ্রোসো, এলবা রামালোহ, লিজা মিনেলি এবং এডিথ পিয়াফের কথা উল্লেখ করেছেন।
১৯৯৪-এ বাংলাদেশ
১৯৯৪ সাল ছিল বাংলাদেশের স্বাধীনতার ২৩তম বছর। এটি ছিল খালেদা জিয়ার সরকারের প্রথম মেয়াদের চতুর্থ বছর। ভবিষ্যত নির্বাচনের তদারকির জন্য নিরপেক্ষ তত্ত্বাবধায়ক সরকারের দাবিতে বিরোধী দলগুলির ক্রমাগত সংসদ বর্জন করে।
খেলাধুলা
বাংলাদেশ ফেডারেশন কাপের শিরোপাও জেতে মুক্তিযোদ্ধা এসকেসি।
জন্ম
থাম্ব|120px|[[লিটন দাস]]
মৃত্যু
থাম্ব|120px|[[জাহানারা ইমাম]]
জোরাম ভ্যান ক্লাভেরেন
জোরাম জারন ভ্যান ক্লাভেরেন (জন্ম: ২৩ জানুয়ারী ১৯৭৯) হলেন একজন ডাচ রাজনীতিবিদ। ফ্রিডম পার্টির সদস্য হিসাবে তিনি ১ জুন ২০১০ থেকে ২১ মার্চ ২০১৪ অবধি নেদারল্যান্ডের একজন সংসদ সদস্য ছিলেন। পরবর্তীকালে ২৩ মার্চ, ২০১৩ এ তাঁর মেয়াদ শেষ না হওয়া পর্যন্ত তিনি স্বতন্ত্র পদে ছিলেন। তিনি বর্ণবিভেদলোপকরণ (desegregation), কর্মসংস্থান থেকে জনসংখ্যার সঠিক অনুপাতকরণ, সমতাবাদ, মুক্তি ইত্যাদি বিষয়ে সোচ্ছার ছিলেন । ২৪ মার্চ ২০১১ থেকে ১১ জুন ২০১৪ পর্যন্ত তিনি ফ্লেভোল্যান্ডের প্রাদেশিক সদস্য ছিলেন। তিনি মুসলিম বিরোধী মন্তব্যের জন্য সুপরিচিত ছিলেন। অক্টোবর ২০১৮তে তিনি একটি ইসলাম বিরোধী বই লেখার অর্ধেকপথে ইসলাম ধর্ম গ্রহণ করেন। ইসলাম ধর্ম গ্রহণের ফলে তিনি তাঁর বইটি পুনরায় লেখার সিদ্ধান্ত নেন। "Apostate from Christianity to Islam in times of sécularisation and terror" শিরোনামে তাঁর বইটি উভয় ডাচ ও ইংরেজি ভাষায় প্রকাশিত হয়।
প্রাথমিক জীবন
ভ্যান ক্লাভেরেন ২৩ জানুয়ারী ১৯৭৯ সালে আমস্টারডামে জন্মগ্রহণ করেন। তিনি একজন উদার সংস্কারপন্থী খ্রিস্টান হিসাবে বেড়ে ওঠেন, আর তিনি ভিইউ বিশ্ববিদ্যালয় আমস্টারডাম থেকে ধর্মবিদ্যা নিয়ে পড়াশোনা করেছিলেন এবং একজন শিক্ষক হিসাবেও কাজ করেছিলেন।
রাজনৈতিক জীবন
২০০৬ সালের মার্চ থেকে ২০০৯ জুন পর্যন্ত তিনি পিপলস পার্টি ফর ফ্রিডম অ্যান্ড ডেমোক্রেসির পক্ষে আলমেয়ার পৌর কাউন্সিলের সদস্য ছিলেন। ২০১০ সালের সাধারণ নির্বাচনে তিনি পার্টির পক্ষে প্রতিনিধি সভায় সংসদ সদস্য হিসাবে নির্বাচিত হন। এর পাশাপাশি, ২০১১ সালের প্রাদেশিক নির্বাচনের পর থেকে তিনি ফ্লেভাল্যান্ড রাজ্যের প্রাদেশিক সভার সদস্যও ছিলেন।
২০০৯ সালে ভ্যান ক্লাভেরেনকে মদ্যক হয়ে গাড়ি চালানো এবং মদ্যক হয়েছে কিনা তার টেস্ট করতে অস্বীকৃতি জানানোর জন্য দোষী সাব্যস্ত করা হয়েছিল।
২১শে মার্চ ২০১৪-এ, ভ্যান ক্লাভেরেন ঘোষণা করেন যে তিনি ফ্রিডম পার্টি হতে বিদায় নিবেন, কারণ তিনি আর এই দলের নীতিতে বিশ্বাসী নন। ২০১৪ সালের স্থানীয় নির্বাচনের পরে নেদারল্যান্ডসে মরোক্কো সংখ্যালঘুদের সম্পর্কে দলীয় নেতা গের্ট ওয়াইল্ডারের মন্তব্যের জেড়েই এই সিদ্ধান্ত নেন তিনি। ভ্যান ক্লাভেরেন স্বতন্ত্র সংসদ সদস্য হিসাবে অব্যাহত ছিলেন। ২০১৪ সালের মে মাসে, জোরাম ভ্যান ক্লাভেরেন, লুইস বোন্টেস এবং জোহান ড্রিসেনের সাথে মিলে 'ফর দা নেদারল্যান্ডস' (ভিএনএল) নামে একটি নতুন রক্ষণশীল রাজনৈতিক দল প্রতিষ্ঠা করেন।
২০১৩ সালের সাধারণ নির্বাচনের সময় পুনরায় নির্বাচিত হতে ব্যর্থ হওয়ার পরে, কারণ ভিএনএল একটি আসনও জিততে পারেনি, সংসদে ভ্যান ক্লাভেরেনের মেয়াদ আনুষ্ঠানিকভাবে ২৩ মার্চ ২০১৭ সালে এ শেষ হয়ে যায়। পরবর্তীকালে, এপ্রিল ২০১৭ সালের দিকে তিনি খ্রিস্টান পাবলিক ব্রডকাস্টার ইও (EO) দ্বারা প্রযোজিত দৈনিক রেডিও শো ডিট ইজ দি ড্যাগের উপস্থাপক হিসেবে যোগ দেন। উপস্থাপক টিজস ভ্যান ডেন ব্রিংকের মতে, তাকে নিয়োগ দেওয়ার কারণ ছিল যে, তিনি রক্ষণশীল এবং ডানপন্থী খ্রিস্টানদের প্রতিনিধিত্ব করতেন।
ইসলামধর্ম গ্রহণ
ভ্যান ক্লাভেরেন ইসলাম বিরোধী মন্তব্যের জন্য পরিচিত ছিলেন: তিনি "মুসলিম দুর্দশা (Muslim misery)" নিয়ে কথা বলেছিলেন। পরে ২০১৮ সালে, তাঁর প্রকাশনা Apostate ("স্বধর্মত্যাগকারী") অনুষ্ঠান উপলক্ষে সাক্ষাৎকারে তিনি তাঁর ধর্ম এবং ধার্মিকতা সন্ধানের ইতিহাস বর্ণনা করেন, আর তিনি উল্লেখ করেন যে তিনি এখন মুহাম্মদকে নবী হিসাবে গ্রহণ করেছেন এবং তিনি ইসলাম গ্রহণ করেছেন।
Apostate ("স্বধর্মত্যাগকারী") বইটিতে ভ্যান ক্লাভেরেন তাঁর বিশ্বাসের সাক্ষ্য নিয়ে বলেছেন:
""মনে মনে আমি এই ধারণাটি রাখি যে, আমরা মুসা (Moses) এবং ঈসা (Jesus) এর যে ইশ্বরের কথা সম্পর্কে জানি, সেই একই ইশ্বর সম্পর্কে আমরা কুরআনে পাই এবং মুহাম্মাদ যাকে আল্লাহ তাআলা মঙ্গল এবং শান্তি দান করুন, কোন সন্দেহ নেই যে বাইবেলে বর্ণিত সেই নবীই হচ্ছেন তিনি, আমি এই বিশ্বাসের সাক্ষ্য উচ্চারণ করার সিদ্ধান্ত নিয়েছিলাম। আর এটি সংঘটিত হয়েছিল স্বল্প সংখ্যক লোকের সাথে এক ঘরোয়া উষ্ণ নৈশভোজের পরে। শাহাদা উচ্চারণের পরে কোন সোনার বৃষ্টি হয়নি বা তারকারা স্বাভাবিকের চেয়ে বেশি জ্বলজ্বল করে দেখেননি। তবে, আমি আমার মধ্যে একটি বিশেষ ব্যক্তিগত আনন্দ এবং শান্তি লক্ষ্য করেছিলাম""
জোরাম ভ্যান ক্লাভেরেন বর্তমানে অ্যান্টনি জানসুন অ্যাসোসিয়েশনের সভাপতি হিসেবে আছেন, যেটি অ্যান্টনি জানসুন ভ্যান সেলির নামানুসারে গঠিত যাদের কাজ হল মূলত ইসলাম সম্পর্কে ভুল ধারণা নিরসন করা।
জেরেমি কোনি
জেরেমি ভার্নন কোনি, (Jeremy Coney; জন্ম: ২১ জুন, ১৯৫২) ওয়েলিংটনে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেট তারকা। জেরেমি কোনি নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলাসহ অধিনায়কের দায়িত্ব পালন করেন। গড়ের দিক দিয়ে তাকে নিউজিল্যান্ডের সর্বাপেক্ষা সফলতম ব্যাটসম্যানদের একজন হিসেবে চিহ্নিত করা হয়।
খেলোয়াড়ী জীবন
সমগ্র খেলোয়াড়ী জীবনে কোনি ৫২ টেস্ট ও ৮৮ ওডিআইয়ে অংশগ্রহণ করেন। তন্মধ্যে ১৫ টেস্ট ও ২৫ ওডিআইয়ে দলকে নেতৃত্ব দেন। অধিনায়ক হিসেবে তিনি কেবলমাত্র পাকিস্তানের বিপক্ষে টেস্ট সিরিজে পরাজিত হন। ১৬ অর্ধ-শতকের পর দীর্ঘ নয় বছর অপেক্ষা করে ৩১ বছর বয়সে সেঞ্চুরির দেখা পান।
একদিনের আন্তর্জাতিকে মিডিয়াম পেস বোলিং করতেন। সর্বমোট ৫৪ উইকেট সংগ্রহ করেন। তন্মধ্যে ১৯৮৫ সালে শ্রীলঙ্কার বিপক্ষে ৪৬ রান ৪ উইকেট পান। কোনি’র উচ্চতা, স্লিপ ফিল্ডার হিসেবে তার অঙ্গ-ভঙ্গী প্রদর্শনে 'দ্য ম্যান্টিস' ডাকনামে পরিচিত হন।
সম্মাননা
১৯৮৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯৮৬ সালে রাণীর জন্মদিনের সম্মানে কোনিকে ক্রিকেট খেলায় সেবা প্রদানের জন্য অর্ডার অব দ্য ব্রিটিশ এম্পায়ার পদবীতে ভূষিত করা হয়। ১৯৮৬ সালে 'প্লেয়িং ম্যান্টিস: অ্যান অটোবায়োগ্রাফি' লেখেন। ১৯৯৩ সালে জন পার্কার ও ব্রায়ান ওয়াডেলের সাথে 'দি ওন্ডারফুল ডেজ অব সামার' লেখেন।
ব্যক্তিগত জীবন
নিউজিল্যান্ড নেটবলে প্রতিনিধিত্বকারি খেলোয়াড় ও নেটবল ধারাভাষ্যকার জুলি কোনি’র সাথে বিবাহ-বন্ধনে আবদ্ধ হন তিনি। বর্তমানে তিনি যুক্তরাজ্যে বসবাস করছেন। স্কাই টিভি ও টেস্ট ম্যাচ স্পেশালে ধারাভাষ্যকার হিসেবে দায়িত্ব পালন করছেন তিনি।
হংদু জেএল-৮
হংদু জেএল-৮ (নানচাং জেএল-৮), যা কারাকোরাম-৮ বা কে-৮ নামেও পরিচিত, একটি দুই আসনের মধ্যবর্তী জেট প্রশিক্ষণ বিমান। এবং গণপ্রজাতন্ত্রী চীন ের একটি হালকা আক্রমণ বিমান যা চীন নানচাং এয়ারক্রাফট ম্যানুফ্যাকচারিং কর্পোরেশন দ্বারা ডিজাইন করা হয়েছে। পাকিস্তানও এই প্রকল্পের সহযোগী। এর প্রাথমিক ঠিকাদার হংদু এভিয়েশন ইন্ডাস্ট্রি কর্পোরেশন। এর রপ্তানি ভ্যারিয়েন্ট, কে-৮ কারাকোরাম পাকিস্তান বিমান বাহিনীর পাকিস্তান এরোনটিক্যাল কমপ্লেক্স দ্বারা সহ-উৎপাদন করা হয়।
বাংলাদেশ বিমান বাহিনীর কাছে এই বিমানের জেএল-৮ ডাব্লিউ বা কে-৮ডাব্লিউ সংস্করণের ১৬ টি বিমান রয়েছে। ২০১৮ সালে বাংলাদেশ বিমান বাহিনীর একটি কে-৮ডাব্লিউ (K-8W) বিমান বিধ্বস্ত হয়।
মায়ানমার
২০১২ সালের ডিসেম্বরের শেষের দিকে এবং ২০১৩ সালের জানুয়ারির শুরুতে কাচিন সংঘর্ষের সময় মিয়ানমার বিমান বাহিনীর কে-৮এস দেশটির উত্তরে কাচিন বিদ্রোহী অবস্থানে আঘাত হানতে ব্যবহার করা হয়।
রজওয়েলের ঘটনা
thumb|right|200px|"রোসওয়েল UFO জাদুঘর, যেটি একটি জনপ্রিয় পর্যটক গন্তব্য।" রজওয়েলের ঘটনাটি ঘটেছিলো রজওয়েলের (নিউ মেক্সিকোর, আমেরিকার) শহরে, ৮ জুলাই ১৯৪৭ খ্রিষ্টাব্দে। নিউ মেক্সিকো, রজওয়েলের মরুভূমিতে একটি অশনাক্ত উড়ন্ত বস্তুর (UFO) ধ্বংসাবশেষ পাওয়া যায়। কিন্তু মার্কিন যুক্তরাষ্ট্রের সামরিক বাহিনী এবং সরকার এই ব্যাপারটি সম্পূর্ণরূপে অস্বীকার করে। মার্কিন সামরিক বাহিনী জানায় যে, এগুলো একটি পরীক্ষামূলক বস্তুর ধ্বংসাবশেষ এবং একে উচ্চ সতর্ককারী বেলুনে শ্রেণীকৃত করে, এই প্রোগ্রামটি "মুগুল" নামকরণ করা হয়েছিলো। সেখানে প্রকৃতপক্ষে কী ঘটেছিলো তা নিয়ে অনেক বিতর্ক রয়েছে। অনেক ইউএফও (UFO) বিশেষজ্ঞ এবং সাধারণ জনগণ মনে করেন যে, এটি একটি ভিনগ্রহী মহাশূন্যযান যা এখানে ধ্বংস হবার পরে এর পাইলটের (এলিয়েন) দেহ পুনরুদ্ধার করে সামরিক বাহিনী তা লুকিয়ে ফেলেছে।
উইএফও'র ঘটনাটি একটি বিস্তির্ণভাবে পরিচিত জনসংস্কৃতি হয়ে যায় এবং রজওয়েল নাম পরিবর্তন হয়ে একে ইউএফও রজওয়েল বলা হয়। ভিনগ্রহী প্রাণী ধরার ব্যাপারটা তখন মিডিয়া এবং গবেষকদের কাছে খুব জনপ্রিয় হয়ে উঠেছিলো। রজওয়েলের ঘটনাকে "বিশ্বের সর্বাধিক বিখ্যাত, সবচেয়ে নিখুঁতভাবে তদন্ত করা হয়েছে, এবং ইউএফও প্রত্যক্ষনের দাবির সর্বাধিক প্রমাণ" হিসাবে বর্ণনা করা হয়।
প্রেক্ষাপট
রজওয়েল, নিউ মেক্সিকোর মরুভূমিতে একটি শহর, ১ জুলাই ১৯৪৭ খ্রিষ্টাব্দে, রাত্রিতে একটি প্রচন্ড ঝড় ও বজ্রপাতের সময় "৫০৯তম বোমারু দল"-এর বিমান ঘাঁটির রাডারে একটি অদ্ভুত ঘটনা ধরা পড়েছিলো। রাডারে পর্দার এক কোণায় বার বার একটি বস্তু দেখা যাচ্ছিলো। এটি এমন গতিতে যাচ্ছিলো যে, ওই সময়ের সেনাবাহিনীর বিমানগুলোও (বর্তমান গতিরোধক বিমানগুলোও) সেই গতিতে যাওয়ার কথা চিন্তাও করতে পারতো না। রাডারের একপ্রান্ত থেকে অপর প্রান্তে বজ্রপাতের মতো দিক পরিবর্তন করতে দেখা যায়। এটি ছিলো ব্যাখ্যাতীত বিষয়, তারা রাডারের দ্বারা উৎ‍পাদিত তড়িৎ-চুম্বকীয় সমস্যার জন্য রাডার পরীক্ষা করেন। কিন্তু পরবর্তী সময়ে রাডারে একি জিনিস লক্ষ করা হলো যে, এটি আগের মতোই বজ্রপাতের মতো দিক পরিবর্তন করছে। তারা ভেবেছিলো যে, কোনো সত্যিকার বস্তু, বিপদজনকভাবে অজানা এবং সম্ভবত যুদ্ধপ্রিয় যা তাদের আকাশসীমা পার করছিলো। পরে ৮ জুলাই তারিখে, রজওয়েল দৈনিক রেকর্ড নামে একটি সংবাদপত্রের প্রথম পাতায় প্রকাশ করেছিলো যে, "রজওয়েলের খামার অঞ্চলে আরএএএফ উড়ন্ত বস্তু ধরা পড়েছে"। ঘটনাটি অন্যান্য স্থানীয় সংবাদপত্রতেও দেখা গিয়েছিলো। ঐ বছর ৮ জুলাইতে, বিমান বাহিনীর রেডিও এবং সংবাদপত্রতে ঘোষণা করা হয়েছিলো যে, রহস্যময় দূর্ঘটনাটি একটি উড়ন্ত বস্তুর দ্বারা ঘটেছিলো। এই ঘটনাটির জন্য রজওয়েল শহরে ফেডারেল ব্যুরো অফ ইনভেস্টিগেশন (FBI) এসেছিলো ব্যাপারটি পরীক্ষা করার জন্য। বিতর্কের কিছু দিন পরে, রজওয়েল সামরিক বাহিনীরা একটি বেলুনের ছিন্নাংশ দেখিয়েছিলো, যেটি মুগুল নামের প্রোগ্রামটির জন্য ব্যবহার করা হয়েছিলো। এ সিস্টেমটি পারমাণবিক ক্ষেত্রের ক্রিয়াকলাপ পর্যবেক্ষণ করার জন্য পরিকল্পনা করা হয়েছিলো। কতিপয় বছরগুলোতে রজওয়েলের বাসিন্দাদের থেকে বিভিন্ন সংবাদ এসেছে বিমান বাহিনী এবং ফেডারেলের সম্বন্ধে। কিছু লোক বলেছিল যে, "কখনও কখনও বিমান বাহিনীর কমর্চারীরা ধ্বংসাবশেষ এবং ফেডারেলের ট্রাকে দেহ (মানুষের না) বহন করে"। কিন্তু মার্কিন যুক্তরাষ্ট্রের সরকারের দ্বারা এগুলো সব অস্বীকার করা হয়েছে।
ফটিকচাঁদ (চলচ্চিত্র)
ফটিকচাঁদ হচ্ছে সত্যজিৎ রায়ের একই নামের উপন্যাস অবলম্বনে সন্দীপ রায় পরিচালিত একটি বাংলা শিশুতোষ চলচ্চিত্র। সত্যজিৎ রায়ের জীবদ্দশাতেই এই চলচ্চিত্রের মাধ্যমে চলচ্চিত্র পরিচালনায় তার পুত্র সন্দীপ রায়ের অভিষেক হয়। এটি ১৯৮৩ সালে মুক্তি পায়।  চলচ্চিত্রটি ১৯৮৪ সালে কানাডার ভ্যাঙ্কুভারে আন্তর্জাতিক শিশু চলচ্চিত্র উৎসবে শ্রেষ্ঠ ফিচার ফিল্ম পুরস্কার লাভ করে।